b'\n_START_ARTICLE_\nK\xc5\x8dshin\xe2\x80\x99etsu\n_START_PARAGRAPH_\nK\xc5\x8dshin\xe2\x80\x99etsu (jap. \xe7\x94\xb2\xe4\xbf\xa1\xe8\xb6\x8a\xe5\x9c\xb0\xe6\x96\xb9, K\xc5\x8dshin\xe2\x80\x99etsu-chih\xc5\x8d) on Japanin Ch\xc5\xabbun seudulla sijaitseva alue, joka koostuu Yamanashin, Naganon ja Niigatan prefektuureista. Sen nimi on muodostettu n\xc3\xa4it\xc3\xa4 prefektuureja vastanneiden provinssien eli Kain, Shinanon ja Echigon nimien ensimm\xc3\xa4isist\xc3\xa4 kirjoitusmerkeist\xc3\xa4: Kain (\xe7\x94\xb2\xe6\x96\x90) ensimm\xc3\xa4inen kirjoitusmerkki voidaan lukea my\xc3\xb6s k\xc5\x8d, Shinanon (\xe4\xbf\xa1\xe6\xbf\x83) shin ja Echigon (\xe8\xb6\x8a\xe5\xbe\x8c) etsu._NEWLINE_K\xc5\x8dshin\xe2\x80\x99etsulla on tiiviit taloudelliset ja yhteiskunnalliset siteet sen it\xc3\xa4puolella sijaitsevaan Kant\xc5\x8dn alueeseen, ja niist\xc3\xa4 k\xc3\xa4ytet\xc3\xa4\xc3\xa4nkin usein yhdistelm\xc3\xa4nime\xc3\xa4 Kant\xc5\x8d\xe2\x80\x93K\xc5\x8dshin\xe2\x80\x99etsun alue. K\xc5\x8dshin\xe2\x80\x99etsu on suureksi osaksi vuoristo- ja yl\xc3\xa4nk\xc3\xb6aluetta, joka toimii matkailu- ja virkistyskohteena Kant\xc5\x8dn ja Keihanshinin metropolien asukkaille. Alueen maatalous tuottaa esimerkiksi koshihikari-riisi\xc3\xa4 sek\xc3\xa4 kasviksia ja hedelmi\xc3\xa4.'